ઉત્તર ગોળાર્ધમાં કયા-કયા દેશોનો સમાવેશ થાય છે અને એની વિશિષ્ટતા: ઉત્તર ગોળાર્ધમાં યુરોપખંડ, એશિયાખંડ, આફ્રિકાનો ૨/૩ ભાગ, ઉત્તર અમેરિકા, મધ્ય અમેરિકા અને કૅરિબિયન ટાપુઓનો સમાવેશ થાય છે. કૅરિબિયન ટાપુઓ એટલે વેસ્ટ ઇન્ડીઝના બાર્બાડોઝ, ગયાના અને જમૈકા વગેરે નાના ટાપુઓ; જ્યારે એશિયાખંડમાં ભારત, શ્રીલંકા, ચીન, પાકિસ્તાન, બંગલા દેશ, જપાન અને સિંગાપોર તથા યુરોપખંડમાં બ્રિટન, ફ્રાન્સ, જર્મની, સ્પેન વગેરે રાષ્ટ્રોનો સમાવેશ થાય છે. ઉત્તર ગોળાર્ધની વિશિષ્ટતા એ છે કે પૃથ્વીના વિશાળ ગોળાના આ અડધા હિસ્સામાં જમીનનો મોટો ભાગ છે. આ જ કારણસર ઉત્તર ગોળાર્ધમાં પૃથ્વીની ૯૦ ટકા જેટલી માનવવસ્તી છે. અત્યારે આ બધા જ દેશોમાં શિયાળો હોવાથી દિવસ ટૂંકો અને રાત લાંબી હોય છે. સરળ રીતે સમજીએ તો ઉત્તર ગોળાર્ધમાં ૨૨ ડિસેમ્બરથી ૨૦ માર્ચ સુધી શિયાળો હોય છે.